b'\n_START_ARTICLE_\nPovratni proces\n_START_PARAGRAPH_\nPovratni proces, obrativi proces ili reverzibilni proces je proces u kojem se energija pretvara iz jednog oblika u drugi bez gubitaka i entropija fizikalnoga sustava ostaje nepromijenjena. Primjerice, takvi su svi procesi pretvaranja elektri\xc4\x8dne energije u magnetsku i obrnuto u strujnom krugu sa zavojnicom i kondenzatorom bez omskog elektri\xc4\x8dnog otpora, elasti\xc4\x8dne promjene oblika fizikalnog tijela, infinitezimalno spore promjene tlaka i obujma (volumena) idealnog plina i drugo. _NEWLINE_Termodinami\xc4\x8dki se reverzibilni proces (povratni proces) zbiva kada termodinami\xc4\x8dki sustav od po\xc4\x8detnoga do kona\xc4\x8dnoga stanja sporo prolazi kroz vi\xc5\xa1e ravnote\xc5\xbenih stanja, a mo\xc5\xbee se odvijati i u suprotnom smjeru.'